13.1.2022
FI
Euroopan unionin virallinen lehti
L 8/37
tuloa koskevien vaatimusten päivittämiseksi lisäämällä niihin erityisedellytyksiä, jotka koskevat märehtijöistä saatujen tuotteiden tuloa unioniin maasta, jonka BSE-riski on hallinnassa, jos ne on saatu eläimistä, jotka ovat peräisin maasta, jonka BSE-riski on määrittelemätön.
Näiden lähetysten unioniin tuloa koskevat kyseiset uudet vaatimukset olisi otettava huomioon kyseisissä yhdistettyjen eläinterveys- ja virallisten todistusten sekä virallisten todistusten malleissa.
Tämän vuoksi on tarpeen muuttaa kyseisiä malleja.
(3)
Lisäksi olisi muutettava täytäntöönpanoasetuksen (EU) 2020/2235 liitteessä III olevissa 25 luvussa (MALLI MPNT) ja 26 luvussa (MALLI MPST) vahvistettuja tiettyjen ihmisravinnoksi tarkoitettujen lihavalmisteiden luokkien lähetysten unioniin tuloa koskevissa yhdistettyjen eläinterveys- ja virallisten todistusten malleissa olevia kansanterveyttä ja eläinten terveyttä koskevia vakuutuksia, jotta otettaisiin asianmukaisesti huomioon asetuksen (EY) N:o 999/2001 liitteessä IX olevassa F luvussa vahvistetut tarhatuista ja luonnonvaraisista hirvieläimistä saatujen eläinperäisten tuotteiden unioniin tuloa koskevat vaatimukset ja komission delegoidun asetuksen (EU) 2020/692 (7) 150 artiklassa vahvistettu sellaisten eläinten, joista tuore liha on saatu, alkuperäinen pitopaikka.
Tämän vuoksi on tarpeen muuttaa kyseisiä malleja.
(4)
Täytäntöönpanoasetuksen (EU) 2020/2235 liitteessä III olevassa 27 luvussa vahvistetaan yhdistetyn eläinterveys- ja virallisen todistuksen malli ihmisravinnoksi tarkoitettujen kuivattujen tai suolattujen rakkojen ja suolien unioniin tuloa varten (MALLI CAS).
Delegoidun asetuksen (EU) 2020/692 148 artiklan mukaisesti kyseisen yhdistetyn eläinterveys- ja virallisen todistuksen mallin kohdan II.2.2 mukaan kuivattujen tai suolattujen rakkojen ja suolien lähetysten tulo unioniin on sallittua sellaisista kolmansista maista tai sellaisilta alueilta tai niiden vyöhykkeiltä, joista tai joilta tuoreen lihan tulo unioniin on sallittua ja jotka näin ollen luetellaan komission täytäntöönpanoasetuksen (EU) 2021/404 (8) liitteessä XIII, ilman että esitettäisiin todisteet delegoidun asetuksen (EU) 2020/692 liitteessä XXVI olevassa 2 kohdassa säädettyjen riskinvähentämiskäsittelyjen käytöstä.
Tämän kohdan nykyinen teksti ei kuitenkaan ole riittävän selkeä suolien alkuperävyöhykkeen osalta silloin, kun tätä mahdollisuutta voidaan soveltaa.
Sen selventämiseksi, että tällaista mahdollisuutta sovelletaan ainoastaan täytäntöönpanoasetuksen (EU) 2021/404 liitteessä XIII lueteltuihin vyöhykkeisiin, kyseiseen kohtaan olisi lisättävä suolien alkuperävyöhykkeen koodi sellaisena kuin se on täytäntöönpanoasetuksen (EU) 2021/404 liitteessä XIII.
Tämän vuoksi on tarpeen muuttaa kyseistä mallia.
(5)
Lisäksi täytäntöönpanoasetuksen (EU) 2020/2235 liitteessä III olevissa 28 luvussa (MALLI FISH-CRUST-HC) ja 31 luvussa (MALLI MOL-HC) vahvistetaan yhdistettyjen eläinterveys- ja virallisten todistusten mallit ihmisravinnoksi tarkoitettujen elävien kalojen, elävien äyriäisten ja kyseisistä eläimistä saatavien eläinperäisten tuotteiden lähetysten sekä ihmisravinnoksi tarkoitettujen elävien simpukoiden, piikkinahkaisten, vaippaeläinten, merikotiloiden ja kyseisistä eläimistä saatavien eläinperäisten tuotteiden lähetysten unioniin tuloa varten.
Näissä malleissa olevien huomautusten selkeyden parantamiseksi olisi selkeästi täsmennettävä, että sellaisten vesieläimistä saatavien eläinperäisten tuotteiden lähetykset, joista on täytettävä kohdassa II.2 esitetyt eläinten terveyttä koskevat vakuutukset, ovat lähetyksiä, joita ei ole jätetty delegoidun asetuksen (EU) 2020/692 soveltamisalan ulkopuolelle kyseisen asetuksen 1 artiklan 6 kohdan nojalla.
Tämä tarkoittaa erityisesti sitä, että sellaisten muista vesieläimistä saatavista eläinperäisistä tuotteista kuin elävistä vesieläimistä koostuvien lähetysten, jotka tulevat unioniin suoraan ihmisravinnoksi käytettäviksi ilman jatkojalostusta unionissa, osalta ei tarvitse täyttää kohdassa II.2 esitettyjä eläinten terveyttä koskevia vakuutuksia.
’Jatkojalostuksen’ määrittely selventää myös tällaisten lähetysten tilannetta.
Tämän vuoksi on tarpeen muuttaa kyseisiä malleja.
(6)
Lisäksi delegoidun asetuksen (EU) 2020/692 167 artiklan a ja b alakohtaan sekä 169 artiklan 3 kohdan b alakohtaan komission delegoidulla asetuksella (EU) 2021/1705 (9) äskettäin tehdyt muutokset olisi otettava huomioon täytäntöönpanoasetuksen (EU) 2020/2235 liitteessä III olevien 28 luvun (MALLI FISH-CRUST-HC) ja 31 luvun (MALLI MOL-HC) eläinten terveyttä koskevissa vakuutuksissa.
Tämän vuoksi on tarpeen muuttaa kyseisiä malleja.
(7) Komission delegoitu asetus (EU) 2020/692, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä tiettyjen eläinten, sukusolujen ja alkioiden ja eläinperäisten tuotteiden lähetysten unioniin saapumista ja saapumisen jälkeisiä siirtoja ja käsittelyä koskevien sääntöjen osalta (EUVL L 174, 3.6.2020, s. 379).
(8) Komission täytäntöönpanoasetus (EU) 2021/404, annettu 24 päivänä maaliskuuta 2021, sellaisten kolmansien maiden, alueiden tai niiden vyöhykkeiden luetteloiden vahvistamisesta, joista eläinten, sukusolujen ja alkioiden ja eläinperäisten tuotteiden saapuminen unioniin on sallittua Euroopan parlamentin ja neuvoston asetuksen (EU) 2016/429 mukaisesti (EUVL L 114, 31.3.2021, s. 1).
(9) Komission delegoitu asetus (EU) 2021/1705, annettu 14 päivänä heinäkuuta 2021, Euroopan parlamentin ja neuvoston asetuksen (EU) 2016/429 täydentämisestä tiettyjen eläinten, sukusolujen ja alkioiden ja eläinperäisten tuotteiden lähetysten unioniin saapumista ja saapumisen jälkeisiä siirtoja ja käsittelyä koskevien sääntöjen osalta annetun delegoidun asetuksen (EU) 2020/692 muuttamisesta (EUVL L 339, 24.9.2021, s. 40).